ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ባህሊ፡ "ቁኖ ንጓል ኣንስተይቲ መዓርጋ'ዩ" 6 መጋቢት 2019 ምንጪ ስእሊ, Girmay Gebremedhin መግለጺ ስእሊ, ቁናኖ ኣልባሶ ሓደ ሕብረተሰብ መግለፂ መነባብሮኡን መንነቱን ዝኾኑ ባህልታት ኣለውዎ። ንስነ-ቃሉን ያታኡን፣ በዓላቱ፣ ባህላዊ ኣልባሳቱን መጋየፅታቱን፡ ዓብይ ክብሪ ሂቡ ድማ ካብ ወለዶ ናብ ወለዶ የስግሮም። ቁኖ፡ ድማ ሓደ ካብኦም እዩ። ሕብረተሰብ ዓቂቡዎም ዝመጽአ ዝተፈላለዩ ዓይነታት ቁኖ ኣለውዎ። እቶም ቁኖታት ብክሊ ዕድመ ዝተፈላለዩ ክኾኑ ይኽእሉ፤ በብኸባቢኡ ከኣ ዝተፈላለየ ስያመን ትርጉምን ክህልዎም ይኽእል። ኣብ ከተማ መቐለ፡ ዓዲ ሓቂ ተባሂሉ ኣብ ዝጽዋዕ ዕዳጋ፤ ቁኖ ዝደለያ ደቂ ኣንስትዮ ምስ ቆነንቲ ዝራኸባሉን ዝቑነናሉን ቦታ ኣሎ። ኣብዚ ቦታ እትሰርሕ፡ ቅድሚ 16 ዓመት ካብ ኤርትራ፤ ኣስመራ ዝመጽአት ብቁኖ እትመሓደር ወይዘሮ ኪሮስ ገብረዋህድ፡ "ቁኖ ንጓልኣንስተይቲ መዓርጋ'ዩ" ትብል። መምሃራን ዘኽብራ ሃገራት ዓለምና ኣየኖት እየን?
